**Eesti Mereakadeemia laevanduskeskuse tegevuse alused**

1. **Üldsätted**
   1. Laevanduskeskuson Eesti Mereakadeemia (edaspidi *EMERA*) koosseisu kuuluv akadeemiline üksus.
   2. Laevanduskeskuse nimetus inglise keeles on *Shipping Centre*.
   3. Tegevuse alustega sätestatakse laevanduskeskuse tegevusvaldkonnad, eesmärgid ja ülesanded, koosseis, struktuur, juhtimine, vara valdamine ning tegevuse finantseerimine.
2. **Tegevusvaldkonnad, eesmärk ja ülesanded**
   1. Laevanduskeskuse tegevusvaldkonnad on:
      1. kõrghariduse võimaldamine rakenduskõrgharidusõppes „Meremeeste väljaõppe, diplomeerimise ja vahiteenistuse aluste konventsiooni 1978“ koos muudatustega nõuetele vastavate õppekavade alusel ja magistriõppes;
      2. teadus- ja arendustöö korraldamine laeva juhtimise, meresõiduohutuse, laeva tehnilise ekspluatatsiooni, külmatehnika ja laevaelektri valdkonnas.
   2. Laevanduskeskuse eesmärgiks on tagada oma tegevusvaldkondades EMERA strateegiliste eesmärkide saavutamine.
   3. Laevanduskeskuse põhiülesanded on:
      1. õppe-, teadus- ja arendustegevus punktis 2.1 nimetatud valdkondades kvaliteedijuhtimissüsteemi sertifikaadi ja Veeteede Ameti poolt väljastatud tegevusloaga tunnustatud tasemel;
      2. teadmusteenuste, sh täiendusõppe teenuste osutamine;
      3. õppejõudude järelkasvu kindlustamine;
      4. koostöö riigi- ja kohaliku omavalitsuse, tööandjate ning erialaliitude ja -seltsidega;
      5. õppetööks, rakendus- ja teadusuuringute läbiviimiseks ja arendustegevuseks vajalike seadmete, kirjanduse, inventari ja muude vahendite tagamine;
      6. laevanduskeskuse koosseisus oleva rivi- ja vahiteenistuse, simulaatorikeskuse ning laborite ja töökodade tegevuse koordineerimine;
      7. muude ülesannete täitmine vastavalt tegevuse alustele ja teistele õigusaktidele.
   4. **Simulaatorikeskus** (inglise keeles *Simulator Centre*)
      1. üliõpilastele õppeteenuse mahu väljaselgitamine, planeerimine ja osutamine;
      2. täiendusõppes osalejatele õppeteenuse osutamine;
      3. meetmete väljatöötamine ja rakendamine treeningseadmete ja osutatava õppeteenuse pidevaks täiustamiseks;
      4. ettevõtetele ning eraisikutele tasuliste teenuste osutamine;
      5. Lähtuvalt vajadusest õppetööväliste ürituste planeerimine ja läbiviimine.
   5. **Rivi- ja vahiteenistus**
      1. Rivi-ja vahiteenistuse korraldamine EMERA õppehoones ja territooriumil vastavalt „EMERA meresõiduohutuse seadusega reguleeritavate õppekavade üliõpilaste kodukorrale“;
      2. Meresõiduohutuse seadusega reguleeritud õppekavadel õppivate üliõpilaste vormiriietuse kandmise nõuete jälgimine vastavalt „EMERA vormiriietuse korrale“;
      3. Meresõiduohutuse seadusega reguleeritud õppekavadel õppivate üliõpilaste üldrivistuste läbiviimine, riviõppuste korraldamine;
      4. Eritoimkondade (aktused, tseremooniad, auvalved) korraldamine sh lipu väljatoomise korraldamine pidulikel üritustel.
3. **Struktuur, juhtimine**
   1. Laevanduskeskuse struktuuri kuuluvad:
      1. rivi- ja vahiteenistus;
      2. simulaatorikeskus;
      3. automaatikalabor;
      4. pneumaatika-hüdraulika õppelabor;
      5. külmatehnika labor;
      6. keevitustöökoda;
      7. lukksepatöökoda;
      8. elektrimontaažilabor;
      9. metallide lõiketöötlemise õppetöökoda;
      10. diiseljõuseadmete ja remondilabor.
   2. Laevanduskeskust juhib laevanduskeskuse juhataja.
      1. Simulaatorikeskust juhib simulaatorikeskuse juhataja.
4. **Vara ja finantseerimine**
   1. Laevanduskeskuse kasutusse antud vara on ülikooli vara.
   2. Laevanduskeskuse vara vallatakse ja kasutatakse kooskõlas EMERA põhimääruse, ülikooli sise-eeskirjade ning tööd reguleerivate teiste dokumentide.
   3. Laevanduskeskusel on eelarve, mis on EMERA eelarve osa. Laevanduskeskuse eelarvevahendite käsutajaks on laevanduskeskuse juhataja.